**«Just a Closer Walk with Thee»** er en tradisjonell amerikansk gospelsang. Mange artister har gjort coverversjoner av den. Fremført enten instrumentalt eller med sang er kanskje «Just a Closer Walk with Thee» det hyppigst spilte nummeret i hymne- og sørgesangdelen i jazzbegravelsene i New Orleans.

Historie
--------

Opphavspersonen til «Just a Closer Walk with Thee» er ukjent.

Sangen ble nasjonalt kjent i 1930-årene, da den afrikansk-amerikanske kirken holdt store musikalske kongresser. I 1940-årene fremførte gospelkvartetter i Sydstatene «Just a Closer Walk with Thee» på helkvelds gospelsangmøter.

Den første kjente innspillingen ble gjort av Selah Jubilee Singers i New York City 8. oktober 1941 (Decca 7872) med Thurman Ruth og John Ford (ledesangere), Fred Baker (ledebaryton), Monroe Clark (baryton), J.B. Nelson (bass) samt Fred Black (på gitar)

Sister Rosetta Tharpe spilte inn sangen 2. desember 1941 with Lucky Millinder and His Orchestra.

I 1950 ble den en millionselger for Red Foley.

En uutgitt hjemmeinnspilling eksisterer hvor Elvis Presley fremførte sangen. Den ble gjort i Waco, Texas, 27. mai 1958. Presleys studionnspilling kan høres på *Just a Closer Walk with Thee* (2000. Tsjekkisk CD på Memory-etiketten)

Den sto også på reportoraret til Mahalia Jackson, og på youtube finnes et opptak der den aldrende og svært syke sangeren gir en svært sterk framføring av denne på en konsert til ære for Louis Armstrong.

Det er også laget en norsk tekst til denne sangen som ivaretar den religiøse innholdet i originalteksten. Den heter Eg er veik, men sterk er du, og er blant annet spilt inn av SKRUK. Den nynorske teksten er trolig ved Trygve Bjerkrheim.

Tennessee Ernie Ford lå på listene med den i slutten av 1950-årene.

På slutten av 1970-årene hadde mer enn 100 artister spilt inn sangen på plate.

Oversettelser til norsk
-----------------------

Sangen er oversatt både til bokmål og nynorsk, trolig av henholdsvis Aage Samuelsen og Trygve Bjerkrheim, på en måte som ivaretar det religiøse innholdet i originalteksten. Den nynorske versjonen heter «Eg er veik, men sterk er du», og er blant annet spilt inn av SKRUK, mens bokmålsversjonen heter «Jeg er svak, men du er sterk» og den er blant annet spilt inn av Halden-teamet på CDen *Perler Fra Bedehusets Skattkammer*. Den engelske versjonen er tatt inn i flere norske sang- og salmebøker, som for eksempel på nr. 146 i KFUK-KFUMs *Treklang* og nr. 428 i *Norsk salmebok 2013*.

«Hälsa Mikael från mej»
-----------------------

Lasse Green har skrevet en verdslig svensk tekst. Britt Damberg med Mats Olssons orkester har spilt inn sangen. Arr.: Mats Olsson. Den ble utgitt på singlen RCA FAS 695 i 1962.

«Ser du Jan, så hils fra meg»
-----------------------------

Lasse Green og Juul Hansen er kreditert som opphavspersoner til den norske teksten. Grynet Molvig hadde en slager med den i 1963.

### Innspillinger

* Ann-Kristin Molvig med Mats Olssons orkester. Utgitt på singlen RCA NA 1259 i 1963.
* Åse Thoresen, Frank Cooks orkester. Utgitt på singlen Triola TN 325.

Notable coverversjoner
----------------------

Tallrike artister har gjort coverversjoner av «Just a Closer Walk with Thee». En delvis liste innbefatter:

* George Lewis (1943)
* Sallie Martin Singers (Midten av 1940-årene)
* Pat Boone (1952)
* Henry «Red» Allen (1956)
* Louis Armstrong (1959)
* Pete Fountain (1959)
* Patsy Cline (1960)
* Jimmie Rodgers (1960)
* Roy Acuff (1962)
* Chet Atkins (1962)
* Grant Green (1962)
* Little Richard (1964)
* The Seekers (1965)
* Connie Smith (1966)
* Ella Fitzgerald (1967)
* Patti Page (1967)
* Johnny Paycheck (1967)
* Harry Dean Stanton (1967, i filmen *Cool Hand Luke*)
* Gladys Knight & the Pips (1968)
* Joan Baez (1969)
* Bob Dylan (1969, duett med Johnny Cash)
* Tammy Wynette (1969)
* Merle Haggard (1971)
* Loretta Lynn (1972)
* Ike & Tina Turner på albumet *The Gospel According To Ike And Tina* (1974)
* Albertina Walker (1975)
* Lawrence Welk (1978)
* The Oak Ridge Boys (1987)
* Jim Nabors (1989)
* Van Morrison (1991)
* The Canadian Brass (1992)
* Gatlin Brothers (1996)
* Crystal Gayle (1996)
* Willie Nelson (1996)
* Sarah Harmer (1999)
* Charlie Hunter (1999)
* Anne Murray (1999)
* George Jones (2003)
* Margo Smith (2005)
* Charley Pride (2006)
* Randy Travis (2006)
* Charlie Daniels (2007)
* Stephen Duster (2007, duett med den virtuose fiolinisten Lorin Friesen og den sørkoreanske vokalisten July Chae)
* Boston Community Choir (2009, fremført på John F. Kennedy Library som en tributt til Senator Edward Kennedy)
* Ronnie Milsap (2009)
* Environmental Encroachment (EE Magic Circus Band) (2009)
* Ann-Margret på albumet *God Is Love: The Gospel Sessions 2* (2011)

Referanser
----------

1. ↑  Petersen, Wiliam J. (2006): *The Complete Book of Hymns*, Tyndale House Publishers, Inc. Side 570 ISBN 1-4143-0933-3
2. ↑  Dixon, Robert M.W. (1997): *Blues and Gospel Records 1890-1973*, Uxford University Press. Side 786. ISBN 0198162391
3. ↑  Dixon, Robert M.W. (1997): *Blues and Gospel Records 1890-1973*, Oxford University Press. Side 912 ISBN 0198162391
4. ↑  Neale, David: *Roots of Elvis*, iUniverse. Side 79 ISBN 0-595-29505-3
5. ↑  Elvis Presley: Just a Closer Walk with Thee
6. ↑  *Salmebloggen*: Just a closer walk with thee. Publisert 13. november 2016, lest 18. oktober 2020.
7. ↑  *Treklang*. Utg. Triangelforl. Oslo. 1973. Fra nb.no
8. ↑  *Norsk Salmebok 2013* – alfabetisk register, på kirken.no. Lest 18. oktober 2020.
9. ↑  You Tube – Britt Damberg – Hälsa Mikael från mig
10. ↑  Se plateetiketten

|  |  |
| --- | --- |
| Oppslagsverk/autoritetsdata | VIAF **·** LCCN
 |